stanford-oval/wikipedia huggingface dataset:
SIGGRAPH

| SIGGRAPH |
| --- | --- |
Tyyppi:  tietokonegrafiikan konferenssi
Ensimmäisen kerran:  1974
Kotisivut
SIGGRAPH (lyhenne englannin kielen sanoista "Special Interest Group in Graphics" eli "tietokonegrafiikan erityisintressiryhmä") vuosittainen tietokonegrafiikka-aiheinen konferenssi, jonka järjestää Association for Computing Machineryn (ACM) ACM SIGGRAPH -järjestö.
SIGGRAPHin aloittivat IBM:lle työskentelevä Sam Matsa ja Brownin yliopiston Andy van Dam 1960-luvulla. He järjestivät interaktiiviseen tietokonegrafiikkaan keskittyvän seminaarin, johon oli niin suuri kiinnostus, että ACM tunnisti virallisesti erityisryhmän grafiikkaan.
Ensimmäinen vuosittainen SIGGRAPH-konferenssi järjestettiin Boulderissa Coloradossa vuonna 1974.
Konferenssiin osallistuu vuosittain kymmeniä tuhansia tietokonealan ammattilaisia. Konferenssi on järjestetty vuosittain kesä-elokuussa. Järjestämisspaikkoja ovat olleet Yhdysvaltojen eri kaupungit. Vuodesta 2008 lähtien konferensseja on pidetty joulukuussa myös Aasiassa nimellä SIGGRAPH Asia.
Konferenssin kohokohtia ovat muun muassa animaatioteatteri, jossa esitetään tietokoneanimaatiolla toteutettuja elokuvia. Konferenssissa on myös suuri määrä näyttelyosastoja, joissa sadat yritykset esittelevät toimintaansa ja värväävät työntekijöitä. Useimmat näistä yrityksistä ovat elokuva- tai tietokonepelialalla. Myös alan koulut esittelevät omaa toimintaansa.
Konferenssissa julkaistaan joka vuosi kymmenittäin tieteellisiä tutkimuksia ja tapahtumaa pidetään yleisesti arvovaltaisimpana alan tapahtumana. Tutkimusten esittelyn lisäksi alan asiantuntijat pitävät tapahtumassa myös keskustelupaneeleja ja järjestävät erimittaisia koulutustilaisuuksia.
Aiheesta muualla

ACM SIGGRAPH, järjestön verkkosivut (englanniksi)
Lista järjestetyistä konferensseista (englanniksi)
Prytz

Prytz, myös muodossa Pryss (lat. Preutz), on ruotsalainen suku, jonka usea sukuhaara on aateloitu. Yksi sukuhaara on introdusoitu Suomen Ritarihuoneeseen aatelisena sukuna numero 57. Suomalainen suku sammui mieslinjassa vuonna 1991.
Suvun vanhin tunnettu jäsen on 1400-luvulla elänyt, saksalaisena pidetty sotaeversti Claes Prytz. Hänen ja hänen vaimonsa hauta on Sköllerstan kirkossa Ruotsin Örebron läänissä. Koska hautakivessä vainajan kuva on esitetty haarniskoituna, on päätelty, että Claes Prytz kuului aateliin. Suvun vanhin varmuudella tunnettu kantaisä on Örebron kaupunginkirjuri Claes Hansson Prytz (k. 1554), mahdollisesti edellisen pojanpoika. Suku on antanut nimensä Pryssgårdenin kaupunginosalle Norrköpingissä.
Suvun jäseniä > Ruotsin Prytzit

Claes Hansson Prytz (Claudius Johannis, 1585–1658), Norrköpingin kirkkoherra, Claes Hansson Prytzin († 1554) pojanpoika.
Andreas Hansson Prytz (Andreas Johannis, 1590–1655), Linköpingin piispa, Claes Hansson Prytzin († 1658) veli.
Peder Claesson Prytz, Tukholman oikeuspormestari, porvarissäädyn puhemies vuoden 1665 valtiopäivillä, Claes Hansson Prytzin poika
Johan Prytz (1621–1667), Tukholman pormestari, porvarissäädyn puhemies vuoden 1660 valtiopäivillä, Claes Hansson Prytzin poika, aateloitiin 1661, introdusoitiin Ruotsin ritarihuoneeseen aatelisena sukuna numero 702.
Clas Petterson Prytz (1654–1704) komissiosihteeri kuninkaallisessa kansliassa, Peder Claesson Prytzin poika, aateloitiin vuonna 1693 ja introdusoitiin sukuna numero 1269. Kuoli lapsettomana.
Suvun jäseniä > Porin Prytzit

Porissa on asunut Prytzejä 1500-luvulta aikakin vuoteen 1881 saakka. Ennen isovihaa eläneet kuuluivat Ruotsista tulleeseen aatelissukuun. Isovihan aikana suvun kaupunkitalo ja nimi siirtyi avioliiton kautta porvarilliselle vävylle.
Jöran Pryss († 1599), Suomen aatelislipullisen majoitusmestari, Claes Hansson Prytzin († 1554) poika. Aateloitiin 1580 ja uudestaan 1587 nimellä Pryss. Oli Sigismundin kannattaja ja sai surmansa tehdessään vastarintaa Kaarle-herttuan miehille. Toinen lähde kertoo, että tuomittiin kuolemaan lapsenmurhasta saatuaan lapsen sisarentyttärensä kanssa.
Claës Pryss († 1651 jälkeen) , porilainen porvari, Jöran Pryssin poika
Georg Prytz (Georgius Nicolai, † 1677) Karkun kirkkoherra, Claës Pryssin poika
Georg Prytz (~1642–1699) Korppoon kirkkoherra, valtiopäivämies vuosien 1675 ja 1693 valtiopäivillä, Georg Prytz vanhemman poika
Anders Prytz (yo. 1666/67, † 1710), Turun pormestari, valtiopäivämies vuoden 1697 valtiopäivillä, Georg Prytz vanhemman poika
Gabriel Prytz (1663–1715), porilainen raatimies, Georg Prytz vanhemman poika
Johan Yrjänänpoika Prytz (1694–1767), porilainen porvari, Gabriel Prytzin vävy
Suvun jäseniä > Turun Pryssit

Turussa vaikuttanut Claes Hansson Prytzistä polveutunut sukuhaara saapui Suomeen 1600-luvun alkupuolella, kun kapteenin poika, myöhemmin raatimies Håkan Andersson († 1667) saapui Turkuun Itä-Götanmaalta.
Anders Pryss (vanhempi) (1640–1689), Kemiön kirkkoherra vuodesta 1678, Håkan Pryssin poika
Anders Pryss (nuorempi) (1671–1746), Turun akatemian runousopin professori ja kirjastonhoitaja sekä Turun akatemian rehtori, Anders Pryss vanhemman poika
Johan Pryss (vanhempi) (1678–1746), kirjanpitäjä ja yleinen syyttäjä, Anders Pryss vanhemman poika
Anders Pryss (nuorin) (1702–1761), Turun katedraalikoulun konrehtori, Anders Pryss nuoremman poika
Samuel Pryss (1705–1779) Turun akatemian rehtori, Turun tuomiorovasti, Anders Pryss nuoremman poika
Olof Pryss (1708–1785), lainopin professori, Turun akatemian rehtori, Anders Pryss nuoremman poika
Johan Pryss (nuorempi) (1725–1794), kauppiaan hovimestari ja myöhemmin itse kauppias, Johan Pryss vanhemman poika
Anders Johan Pryss, aateloituna 1799 Prytz (1752–1824) kapteeni henkirakuunarykmentissä, Olof Pryssin poika, aateloitu ja adoptoitu v. 1661 aateloituun sukuhaaraan
Lars Johan Prytz (1789–1823), Saarijärven piirilääkäri, Anders Johan Prytzin poika, arkkipiispa Jakob Tengströmin vävy
Lars Adolf Prytz (1792–1863), Gävleborgin läänin maaherra, Anders Johan Prytzin poika
Lars Olof Prytz (1793–1868), leimapaperikonttorin kamreeri, kamarineuvos, valtiopäivämies vuosien 1863–64 ja 1867 säätyvaltiopäivillä, Anders Johan Prytzin poika
Lars Knut Prytz, Suomen valtiokonttorin johtaja, laamanni, valtiopäivämies, Lars Olof Prytzin poika
Knut Lars Wolmar Prytz (s. 1892), metsänhoitaja, Lars Knut Prytzin poika
Olof Prytz (1889–1935), jääkärimajuri, Lars Knut Prytzin poika.
Salah al-Dinin tie

Karttaa suurentamalla näkee tien kulun etelästä Rafasta pohjoiseen Ereziin.
Salah al-Dinin tie (arab. طريق صلاح الدين‎, ṭarīq Ṣalāḥ ad-Dīn) on Gazan kaistan poikki kulkeva valtatie.
Salah al-Dinin tie kulkee koko Gazan kaistan halki etelästä pohjoiseen, ja se on alueen halki kulkeva päätie. Tie alkaa etelässä Egyptin vastaiselta rajalta Rafan rajanylityspaikalta ja kulkee koko kaistan läpi esimerkiksi Khan Yunisin ja Gazan kaupunkien läpi. Tie päättyy pohjoisessa Israelin vastaiselle rajalle Erezin rajanylityspaikalle.
Tie päättyy Israelin vastaiselle rajalle Erezin rajanylityspaikkaan.
Reitillä, jota nykyinen tie seuraa, on hyvin pitkä historia, ja joskus siihen on viitattu yhtenä maailman vanhimmista teistä. Sen kautta ovat kulkeneet esimerkiksi lukuisat armeijat, kuten Egyptin faaraot, Aleksanteri Suuri, ristiretkeläiset ja Napoléon Bonaparte. Nykyinen nimi juontuu aijubidihallitsija Salah al-Dinista (1170–1250) eli länsimaalaisittain Saladinista. Hänen mukaansa on nimetty myös useita muita paikallisia paikkoja.
Aiheesta muualla

Kuvia tai muita tiedostoja aiheesta Salah al-Dinin tie Wikimedia Commonsissa
Raija Kuusivuori

Raija Sinikka Marjatta Kuusivuori (s. 2. joulukuuta 1949 Tuusula) on aktiiviuransa päättänyt suomalainen kilpakävelijä. Seuratasolla hän edusti koko uransa ajan Keski-Uusimaan Urheilijoita ja vastasi itse omasta valmennuksestaan. Kalevan kisoista Kuusivuori saavutti pronssia 5 000 metrin ratakävelystä vuonna 1989. Virallisissa kilpailuissa hän ei ole esiintynyt vuoden 1996 jälkeen.
Racing Ferrol

Racing Club de Ferrol on espanjalainen jalkapalloseura Ferrolista Galiciasta. Seuran edustusjoukkue pelaa Espanjan toiseksi korkeimmalla sarjatasolla Segunda Divisiónissa.
Jalkapalloilu Ferrolissa yhdistetään laivanrakennukseen ja lajin toivatkin alueelle englantilaiset teknikot. 1900-luvun alussa alueella oli useita seuroja, joista kahden, Jaime I:n ja Giraldan yhdistyessä syntyi Racing vuonna 1917.
Racing voitti Galician alueellisen mestaruussarjan kausilla 1928–1929, 1937–1938 ja 1938–1939. Paras saavutus kansallisissa kilpailuissa on loppuottelupaikka ensimmäisessä sisällissodan jälkeisessä Espanjan cupissa vuonna 1939. Tuolloin Sevilla oli kuitenkin parempi maalein 6–2. Kansallisissa sarjoissa Racing on pelannut vaihtelevalla menestyksellä Segunda Divisiónissa, Segunda División B:ssä ja Tercera Divisiónissa, mutta korkeimmalla sarjatasolla Primera Divisiónissa se ei ole koskaan pelannut. Toiseksi korkeimmalla sarjatasolla Segunda Divisiónissa seura on viettänyt yli 30 kautta ja sijoittunut parhaimmillaan toiseksi kaudella 1939–1940. 2000-luvullakin se on pelannut sarjassa useasti, mutta ei ole löytänyt pysyvyyttä ja on pudonnut pian takaisin alemmas.
Seuran kotistadion on noin 12 000 -paikkainen A Malata.
Aiheesta muualla

Racing Club de Ferrolin sivusto (espanjaksi)
Segunda División 2024–2025
Albacete
Almería
Burgos
Cádiz
Cartagena
Castellón
Córdoba
Deportivo La Coruña
Eibar
Elche
Eldense
Granada
Huesca
Levante
Málaga
Mirandés
Oviedo
Racing Ferrol
Racing Santander
Sporting Gijón
Tenerife
Zaragoza
S&S Sansei Technologies

Space Shot on yksi S&S Sansei Technologiesin valmistamista paineilmalaitteista. Kuvan laite sijaitsee Helsingin Linnanmäellä
S&S Sansei Technologies on erityisesti paineilmalla toimivista huvipuistolaitteistaan tunnettu yhtiö.
S&S Sansei Technologiesin (aik. S&S Power)  perusti Stan Checketts nimellä S&S Sports, Inc. S&S Sports valmisti Benji-hyppy- ja trampoliinivarusteita. Yhtiö myytiin vuonna 1996. Vuonna 1994 S&S alkoi valmistaa paineilmalla toimivia huvipuistolaitteita, jotka ovat nykyään yhtiön suurin kauppatavara. S&S Powerin tilat sijaitsevat Utahin Loganissa.
Vuonna 2002 S&S osti konkurssiin ajautuneen amerikkalaisen vuoristoratavalmistaja Arrow Dynamicsin, joka nykyään tunnetaan nimellä S&S Arrow.
Myöhemmin yhtiön nimeksi muutettiin S&S Sansei Technologies.
S&S Sansei Technologiesin valmistamia laitteita > Tornit

Supreme Scream
Space Shot – Laukaisee matkustajat maasta ilmaan
Turbo Drop – Pudottaa matkustajat ilmasta maahan
Double Shot – Pudottaa matkustajat ilmasta maahan, jonka jälkeen laukaisee vaunun takaisin ilmaan
Combo Ride
Frog Hopper – Lapsille soveltuva tornilaite
S&S Sansei Technologiesin valmistamia laitteita > Maalla toimivat

Sky Swatter
Screamin' Swing
The Giant Swing
Aiheesta muualla

Yhtiön kotisivut
Pänttärinlampi (Kangasniemi)

| Pänttärinlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  62°10′11″N, 26°35′24″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Niemisjärven valuma-alue (14.38)
Laskujoki:  Pänttärinjoki Viitalampeen 
Järvinumero:  14.383.1.006
Mittaustietoja
Pinnankorkeus:  128,2 m  
Pituus:  450 m  
Leveys:  220 m  
Rantaviiva:  1,177 km  
Pinta-ala:  3,81 ha  
Saaria:  ei saaria 
 fiPänttärinlampi 
Pänttärinlampi  on Etelä-Savossa Kangasniemellä Kokonkylän lähellä sijaitseva lampi.
Maantietoa

Lammen pinta-ala on 3,8 hehtaaria, se on 450 metriä pitkä ja 200 metriä leveä. Lammella ei ole kartan mukaan saaria.  Sen rantaviivan pituus on 1,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Niemisjärven valuma-alueella (14.38), jonka Läämingin alueeseen (14.383) se kuuluu. Lammen vedenpinnan korkeus on 128,2 metriä mpy.
Saint-Jacques-des-Blats

| Saint-Jacques-des-Blats |
| --- | --- |
 Kunnantalo
 Saint-Jacques-des-Blats
 Koordinaatit: 45°03′10″N, 2°42′40″E 
Valtio:  Ranska
Alue:  Auvergne-Rhône-Alpes
Departementti:  Cantal
Arrondissementti:  Aurillac
Pinta-ala:  
 – Kokonaispinta-ala:  31,5 km²
Väkiluku (2013):  329
 – Väestötiheys:  10,5 as./km²
Infobox OKVirheellinen NIMI-arvo: 
Saint-Jacques-des-Blats on kunta keskisessä Ranskassa Cantalin departementissa Auvergne-Rhône-Alpesin alueella. Se sijaitsee 1855 metriä korkean Plomb du Cantalin vuoren juurella, joka on Ranskan keskiylängön toiseksi korkein vuori.
Aiheesta muualla

Kuvia tai muita tiedostoja aiheesta Saint-Jacques-des-Blats Wikimedia Commonsissa
Rabbit Don’t Come Easy

| Rabbit Don't Come Easy Helloween |
| --- | --- | --- |

Studioalbumin tiedot
 Julkaistu: 20. toukokuuta 2003
 Tuottaja(t): Charlie Bauerfeind
 Tyylilaji: power metal
 Kesto: 61.13
 Levy-yhtiö: Nuclear Blast
Listasijoitukset
  23.
Helloweenin muut julkaisut
| The Dark Ride 2000 | Rabbit Don't Come Easy 2003 | Keeper of the Seven Keys: The Legacy 2005 |
Rabbit Don't Come Easy on saksalaisen power metal -yhtyeen Helloweenin vuonna 2003 julkaistu kymmenes studioalbumi. Levyllä yhtye palasi tavallisempaan power metal tyyliinsä hiukan synkän The Dark Ride -albumin jälkeen.
Kappaleet

Just a Little Sign – 4.26 (säv. Deris, san. Deris)
Open Your Life – 4.30 (säv. Gerstner/Deris, san. Deris)
The Tune – 5.35 (säv. Weikath, san. Weikath)
Never Be a Star – 4.10 (säv. Deris, san. Deris)
Liar – 4.55 (säv. Deris/Grosskopf/Gerstner, san. Deris)
Sun 4 the World – 3.55 (säv. Gerstner, san. Deris)
Don't Stop Being Crazy – 4.21 (säv. Deris, san. Deris)
Do You Feel Good – 4.22 (säv. Weikath, san. Weikath)
Hell Was Made in Heaven – 5.33 (säv. Grosskopf, san. Deris)
Back against the Wall – 5.44 (säv. Deris/Weikath, san. Deris)
Listen to the Flies – 4.52 (säv. Deris/Gerstner, san. Deris)
Nothing to Say – 8.27 (säv. Weikath, san. Weikath)
Far Away – 4.18 (rajoitetun version bonuskappale, säv. Grosskopf, san. Grosskopf)
Fast As A Shark – 3.38 (Accept-cover, Japanin bonusraita)
Arvostelut

Imperiumi.net:
Soundi:
Allmusic:
Kokoonpano

Andi Deris – laulu
Michael Weikath – kitara
Sascha Gerstner – kitara
Markus Grosskopf – basso
Mikkey Dee – rummut kappaleissa 1–6, 8–10, 12, 13
Mark Cross – rummut kappaleissa 7, 11
Stefan Schwarzmann – rummut kappaleessa 14
Aiheesta muualla

Rabbit Don’t Come Easy Discogsissa. (englanniksi)
Albumi Rabbit Don’t Come Easy Encyclopaedia Metallum -sivustolla (englanniksi)
Saint-Hilaire-en-Morvan

| Saint-Hilaire-en-Morvan |
| --- | --- |
 Saint-Hilaire-en-Morvan
 Koordinaatit: 47°04′41″N, 3°53′20″E 
Valtio:  Ranska
Alue:  Burgundi-Franche-Comté
Departementti:  Nièvre
Arrondissementti:  Château-Chinon (Ville)
Pinta-ala:  
 – Kokonaispinta-ala:  21,3 km²
Korkeus:  350 m
Väkiluku (2018):  219 
 – Väestötiheys:  10 as./km²
Kunnan numero:  58244
 
 Kunnan kotisivut 
Infobox OKVirheellinen NIMI-arvo: 
Saint-Hilaire-en-Morvan on kunta Ranskassa Nièvren departementissa Burgundi-Franche-Comtén alueella. Se sijaitsee noin 5 kilometriä Château-Chinon (Ville)’n kaupungista luoteeseen.
Kunnan uusromaaninen kirkko on rakennettu vuonna 1875. Kunnan alueella on kaksi kartanoa: 1600-luvulta oleva Manoir de Courcelles ja 1700-luvulta Manoir de Chaumotte. Linnoja on kolme: 1700-luvulta oleva Château de Mouasse, 1600-luvulta oleva Château de l'Huis-au-Roi ja 1800-luvulta oleva Château de Chaligny.
Kunta on osa Morvanin luonnonpuistoa (Parc naturel régional du Morvan).
Aiheesta muualla

Kuvia tai muita tiedostoja aiheesta Saint-Hilaire-en-Morvan Wikimedia Commonsissa
Racketeer Influenced and Corrupt Organizations Act

| Racketeer Influenced and Corrupt Organizations Act |
| --- | --- |
Oikea nimi:  An Act relating to the control of organized crime in the United States
Vaikutusalue:   Yhdysvallat
Hyväksytty:  7. lokakuuta 1970
Voimassa:  15. lokakuuta 1970
Lainsäädäntö
Ehdottaja:  John L. McClellan (D–AR)
Racketeer Influenced and Corrupt Organizations Act (lyhenteenä RICO Act tai RICO) on Yhdysvaltojen organisoidun rikollisuuden hallitsemiseen tarkoitettu laki, jonka perusteella henkilö voidaan tuomita rikolliseen järjestöön kuulumisesta. Tätä lakia käytetään yleensä mafiaa vastaan, mutta sitä käytetään muihinkin järjestäytyneisiin jengeihin ja rikollisjärjestöihin. RICO on osa Järjestäytyneen rikollisuuden torjuntalaista (Organized Crime Control Act) vuodelta 1970 (18 U.S.C.A. § 1961 et seq. [1970]). Yhdysvaltain presidentti Richard Nixon allekirjoitti lain 15. lokakuuta 1970. Lain perusteella myös rangaistukset ovat tavanomaista kovempia. Laki on osin ristiriitainen, koska sen perusteella voidaan haastaa oikeuteen muitakin järjestöjä tai organisaatioita kuin pelkkiä rikollisjärjestöjä.
Lain lyhenne RICO (kirjoitetaan aina isoilla kirjaimilla) tulee Edward G. Robinsonin esittämän roolihahmon kutsumanimestä gangsterielokuvasta Little Caesar (1931). Lain nimi valittiin siten, että sen alkukirjaimista muodostuu bakronyymi "Rico".
Aiheesta muualla

RICO Act Cornellin yliopiston sivulla (englanniksi)
RICO: Origins, Crimes, Effects, Penalties, Civil Remedies, Influences, Bibliography (englanniksi)
Rico-law answers.com (englanniksi)
Saloba

| Saloba |
| --- | --- |
 Saloba
 Koordinaatit: 13°43′25″N, 5°14′20″W 
Valtio:  Mali
Alue:  Ségoun alue
Piiri:  Macinan piiri
Hallinto:  
 – Hallinnon tyyppi:  maalaiskunta
Väkiluku (2009):  35 300
Infobox OKVirheellinen NIMI-arvo: 
Saloba on maalaiskunta Ségoun alueen Macinan piirissä Malissa. Sen keskuskylä Sarro sijaitsee Nigerjoen ja Banin välisellä tasangolla 30 kilometriä Macinasta kaakkoon. Kunnassa on 35 300 asukasta (vuonna 2009).
Saloban kunta rajoittuu pohjoisessa Macinan ja Souleyen, idässä Sanan, etelässä Folomanan ja Tonguén sekä lännessä Ségoun piirin Kamiandougoun kuntiin. Seutu kuuluu Sahelin ja Sudanin siirtymävyöhykkeeseen.
Kuntaan kuuluu 45 kylää. Asukkaat ovat etupäässä bozoja, bambaroita, markoja ja fulbeja.
Paikallisia elinkeinoja ovat maanviljely, karjanhoito, kalastus, käsityöammatit ja pienimuotoinen kaupankäynti. Tärkeimmät viljelykasvit ovat hirssi, fonio, maapähkinä ja pavut.
Sarrosta on huonokuntoiset tieyhteydet Macinaan, Saniin ja Ségou’un. Palveluihin kuuluvat koulut sekä Sarron ja Golokounan kylien terveysasemat.
SIE Santa Monica Studio

| SIE Santa Monica Studio |
| --- | --- |
Perustettu:  1999
Toimiala:  videopeliteollisuus
Tuotteet:  videopelit
Omistaja:  Sony Interactive Entertainment
Infobox OKVirheellinen NIMI-arvo: 
Santa Monica Studio on videopelien kehittäjä ja osa Sony Computer Entertainmentin omistamaa SIE Worldwide Studiosia. Pelitalo sijaitsee nimensä mukaisesti Santa Monicassa, Kaliforniassa ja se perustettiin vuonna 1999. Sen kuuluisimpiin tuotteisiin lukeutuu God of War -pelisarja, jonka kehityksestä he vastaavat suurimmilta osin.
Pelit

Kinetica
God of War
flOw (yhteistyössä thatgamecompanyn kanssa)
God of War II
God of War: Betrayal
Warhawk
God of War: Chains of Olympus
God of War Collection
God of War III
Fat Princess: Fistful of Cake (PSP)
God of War: Ghost of Sparta
God of War (2018)
God of War Ragnarök (2022)
Aiheesta muualla

Viralliset kotisivut (Arkistoitu – Internet Archive) (englanniksi)
Richard Rockefeller

| Richard Gilder Rockefeller> Henkilötiedot |
| --- | --- |
Syntynyt: 20. tammikuuta 1949 New York, New York, Yhdysvallat
Kuollut: 13. kesäkuuta 2014 (65 vuotta) Harrison, New York, Yhdysvallat
Kansalaisuus:  Yhdysvallat
Ammatti:  lääkäri
Muut tiedot
Järjestö:  Lääkärit ilman rajoja
Richard Gilder Rockefeller (20. tammikuuta 1949 New York, New York – 13. kesäkuuta 2014 Harrison, Westchesterin piirikunta, New York) oli yhdysvaltalainen lääkäri, filantrooppi ja lentäjä. Hän oli David Rockefellerin poika ja toimi Rockefeller Brothers Fundin johtokunnassa 23 vuoden ajan. Hän toimi myös Lääkärit ilman rajoja -järjestön Yhdysvaltain-neuvottelukunnan puheenjohtajana 1989–2010 ja Rockefeller Universityn hallituksessa vuoteen 2006.
Kuolema

Richard Rockefeller kuoli lento-onnettomuudessa lähellä Harrisonin lentokenttää 13. kesäkuuta 2014 ollessaan kotimatkalla vierailtuaan isänsä David Rockefellerin luona tämän 99-vuotissyntymäpäivänä. Hän ohjasi itse pienkonetta, joka putosi pian nousun jälkeen. Rockefellerillä oli vaimonsa Maeven kanssa neljä lasta.
Aiheesta muualla

Richard Rockefeller Rockefeller Brothers Fund -säätiön sivuilla
Riehen

| Riehen |
| --- | --- |
 Sarasinpuisto on Riehenin nähtävyyksiä.
 vaakuna

 Riehen
 Koordinaatit: 47°35′N, 7°39′E 
Valtio:   Sveitsi
Kantoni:  Basel-Stadt
Pinta-ala:  
 – Kokonaispinta-ala:  10,89 km²
Korkeus:  263–486 m
Väkiluku (31.12.2017)  (vakinaiset asukkaat):  21 244
 – Väestötiheys:  1 951 as./km²
 
 www.riehen.ch 
Infobox OKVirheellinen NIMI-arvo: 
Riehen on kaupunki Sveitsissä Basel-Stadtin kantonissa. Kaupungissa on runsaat 21 000 vakinaista asukasta.
Maantiede

Riehen sijaitsee Reinin pohjoisrannalla ja Wiesejoen itäpuolella. Kaupunki rajoittuu monelta suunnalta Saksan Baden-Württembergiin: pohjoisessa naapurikuntia ovat Weil am Rhein ja Lörrach, idässä ja etelässä Inzlingen ja Grenzach-Wyhlen. Riehenin naapurikuntia Sveitsin puolella ovat Basel, Bettingen ja Birsfelden.
Liikenneyhteydet

Baselin-teiden lisäksi Rieheniin johtaa niin sanottu tullivapaa maantie Saksan kautta. SBB:n junat Basel Badischer Bahnhofin asemalta Lörrachiin kulkevat Riehenin kautta.
Aiheesta muualla

Kuvia tai muita tiedostoja aiheesta Riehen Wikimedia Commonsissa
Riechedly Bazoer

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Riechedly Bazoer
Syntymäaika: 12. lokakuuta 1996
Syntymäpaikka: Utrecht, Alankomaat
Pelipaikka: keskikenttäpelaaja
Pituus: 184 cm
Seura
Seura:  AFC Ajax
Pelinumero: 27
Junioriseurat
–2006:  USV Elinkwijk
2006–2012:  PSV
2012–2013:  Ajax
Seurat
| Vuodet | Seura | O | (M) |
| 2013– |  Ajax | 17 | (11) |
| 2013– | →  Jong Ajax | 34 | (1) |
Maajoukkue
| 2012 |  Alankomaat U17 | 13 | (1) |
| 2013– |  Alankomaat U19 | 9 | (1) |
 Seurajoukkueuran tilastot kattavat vain kansalliset sarjat, päivitetty 20. kesäkuuta 2015.  Maajoukkueuran tilastot päivitetty 20. kesäkuuta 2015.
Riechedly Bazoer (s. 12. lokakuuta 1996 Utrecht) on alankomaalainen jalkapalloilija, joka edustaa Eredivisiessä pelaavaa AFC Ajaxia. Oikeajalkainen Bazoer on pelipaikaltaan keskikenttäpelaaja.
Ura > Seurajoukkueura

Bazoer siirtyi PSV Eindhovenista AFC Ajaxin juniorijoukkueeseen vuonna 2012. Hän on pelannut Ajaxin kakkosjoukkueessa 34 ottelua tehden yhden maalin. Ajaxin edustusjoukkueessa Eredivisiessä Bazoer debytoi joulukuussa 2014 Willem II:tä vastaan. Avausmaalinsa hän teki helmikuussa 2015 FC Twenten verkkoon. Kaudella 2014–2015 Bazoer debytoi myös Eurooppa-liigassa.
Ura > Maajoukkueura

Bazoer voitti Alankomaiden alle 17-vuotiaiden maajoukkueen kanssa EM-kultaa vuonna 2012 Sloveniasta. Nykyisin hän kuuluu alle 19-vuotiaiden maajoukkueeseen, missä hän on pelannut yhdeksän ottelua osuen kerran. Bazoer voi edustaa maajoukkuetasolla Alankomaiden sijasta myös Curaçaota, jossa hänellä on sukujuuria.
Saavutukset

Alankomaat
Alle 17-vuotiaiden EM-kilpailut: 2012
SIC

| SIC |
| --- | --- |
Lähetykset alkoivat:  6. lokakuuta 1992
Omistaja:  Impresa
Maa:   Portugali
Kieli:  portugali
Pääkonttori:   Lissabon, Portugali
Rinnakkaiskanava(t):  SIC Notícias, SIC K, SIC Radical, SIC Mulher, SIC Caras, SIC Internacional
Kotisivu:  https://sic.pt
Infobox OKNimi-testi OK: 
SIC on portugalilainen televisiokanava, joka on maan katsotuin. Se perustettiin 6. lokakuuta 1992. Nykyään se välittää enimmäkseen portugalinkielistä ohjelmistoa, mutta myös yhdysvaltalaisia ja brittiläisiä on alettu näyttää yhä enemmän.
Kanavan omistaa Impresa-niminen yritys.
SIC Notícias oli ensimmäinen portugalilainen ympärivuorokautinen uutiskanava.
Ohjelmistoa > Uutisia

Jornal Da Noite
Primeiro Jornal
Ohjelmistoa > TV-sarjoja

Alias
CSI: Crime Scene Investigation
CSI: Miami
CSI: NY
Donas de Casa Desesperadas
7 Vidas
Pokémon
Dragon Ball
Rescue Me
Ohjelmistoa > Show

Fátima
Herman SIC
Levanta-te E Ri
Contacto